钦定古今图书集成/明伦汇编/氏族典/第164卷 > 《廖用贤尚友录》 > 潘勖
## 钦定古今图书集成/明伦汇编/氏族典/第164卷 > 《廖用贤尚友录》 > 潘勖

按《文章志》：“勖字元茂，初名芝，改名勖。献帝时为尚书
郎，迁右丞。诏以勖前在二千石曹，才敏兼通，明习旧
事，敕并领本职，数加特赐。二十年，迁东海相，未发，留
拜尚书左丞。其年病卒，时年五十馀。”魏公九锡策命，
勗所作也。勗子满，平原太守，亦以学行称。〈按勗河南人〉